กฎกระทรวงแบ่งส่วนราชการสำนักงานปลัดกระทรวง กระทรวงยุติธรรม พ.ศ. 2561
ประกาศวันที่ 2018-07-20

content: กฎกระทรวง แบ่งส่วนราชการสำนักงานปลัดกระทรวง กระทรวงยุติธรรม พ.ศ. ๒๕๖๑
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานปลัดกระทรวง กระทรวงยุติธรรม พ.ศ. ๒๕๔๕ (๒) กฎกระทรวงแบ่งส่วนราชการสำนักงานปลัดกระทรวง กระทรวงยุติธรรม (ฉบับที่ ๒) พ.ศ. ๒๕๕๓ (๓) กฎกระทรวงแบ่งส่วนราชการสำนักงานปลัดกระทรวง กระทรวงยุติธรรม (ฉบับที่ ๓) พ.ศ. ๒๕๕๔ (๔)
sectionNo: 1
content: กฎกระทรวงแบ่งส่วนราชการสำนักงานปลัดกระทรวง กระทรวงยุติธรรม (ฉบับที่ ๔) พ.ศ. ๒๕๕๖
sectionNo: 2
content: ข้อ ๒ ให้สำนักงานปลัดกระทรวง กระทรวงยุติธรรม มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนปฏิบัติการ จัดสรรทรัพยากร และบริหารราชการประจำทั่วไปของกระทรวงเพื่อให้บรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีหน้าที่และอำนาจ ดังต่อไปนี้ (๑) ศึกษา วิเคราะห์
sectionNo: 2
content: และจัดทำข้อมูล เพื่อใช้ในการกำหนดนโยบาย เป้าหมายและผลสัมฤทธิ์ของกระทรวง (๒) พัฒนายุทธศาสตร์การบริหารของกระทรวงและแปลงนโยบายเป็นแนวทางและแผนปฏิบัติการของกระทรวง (๓) พัฒนาระบบเทคโนโลยีสารสนเทศเพื่อใช้ในการบริหารงานและการดำเนินงานของหน่วยงานในสังกัดกระทรวง (๔) จัดสรรและบริหารทรัพยากรของกระทรวง
sectionNo: 2
content: เพื่อให้เกิดการประหยัด คุ้มค่า และสมประโยชน์ (๔/๑) ประสานการบริหารราชการและปฏิบัติงานที่อยู่ในหน้าที่และอำนาจของกระทรวงในส่วนกลางและส่วนภูมิภาค (๕) กำกับ เร่งรัด ติดตาม และประเมินผล รวมทั้งประสานการปฏิบัติราชการของหน่วยงานในสังกัดกระทรวง (๖) ดูแลงานประชาสัมพันธ์ การต่างประเทศ
sectionNo: 2
content: และพัฒนาปรับปรุงกฎหมายที่เกี่ยวข้องและเผยแพร่กิจกรรม ตลอดจนการข่าวของกระทรวง (๗) ดำเนินการสนับสนุนและพัฒนาบุคลากรในกระทรวง (๘) ดำเนินการตามกฎหมายว่าด้วยกองทุนยุติธรรมและกฎหมายอื่นที่เกี่ยวข้อง (๙)
sectionNo: 2
content: ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานปลัดกระทรวง กระทรวงยุติธรรม ดังต่อไปนี้ ก. ราชการบริหารส่วนกลาง (๑) กองกลาง (๒) กองกฎหมาย (๓) กองการต่างประเทศ (๔) กองบริหารการคลัง (๕) กองบริหารทรัพยากรบุคคล (๖) กองพัฒนานวัตกรรมการยุติธรรม (๗) กองยุทธศาสตร์และแผนงาน (๘) กองออกแบบและก่อสร้าง (๙)
sectionNo: 3
content: ศูนย์เทคโนโลยีสารสนเทศและการสื่อสาร (๑๐) สถาบันพัฒนาบุคลากรกระทรวงยุติธรรม (๑๑) สำนักงานกองทุนยุติธรรม ข. ราชการบริหารส่วนภูมิภาค (๑) - (๑๘) สำนักงานยุติธรรมจังหวัด ๑ - ๑๘
sectionNo: 4
content: ข้อ ๔ ในสำนักงานปลัดกระทรวง กระทรวงยุติธรรม ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานปลัดกระทรวงและกระทรวงและสนับสนุนการปฏิบัติงานของสำนักงานปลัดกระทรวงและกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)
sectionNo: 4
content: ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงานปลัดกระทรวงและกระทรวง (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 5
content: ข้อ ๕ ในสำนักงานปลัดกระทรวง กระทรวงยุติธรรม ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานปลัดกระทรวงและกระทรวงให้เกิดผลสัมฤทธิ์มีประสิทธิภาพ และคุ้มค่า รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)
sectionNo: 5
content: เสนอแนะและให้คำปรึกษาแก่ปลัดกระทรวงเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงานปลัดกระทรวงและกระทรวง (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ
sectionNo: 5
content: และหน่วยงานในสังกัดสำนักงานปลัดกระทรวงและกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 6
content: ข้อ ๖ ในสำนักงานปลัดกระทรวง กระทรวงยุติธรรม ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้
sectionNo: 6
content: (๑) เสนอแนะต่อปลัดกระทรวงเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัด ประเมินความเสี่ยงและกำหนดมาตรการบริหารความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทำแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
sectionNo: 6
content: และการส่งเสริมคุณธรรมและจริยธรรมของส่วนราชการดังกล่าว ให้สอดคล้องกับยุทธศาสตร์ระดับชาติและนโยบายของรัฐบาล เสนอต่อปลัดกระทรวง (๒) เร่งรัดและกำกับการดำเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด (๓)
sectionNo: 6
content: ดำเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ส่วนราชการในสังกัด และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัด
sectionNo: 6
content: และติดตามจนได้ข้อยุติ (๔) ติดตาม ประเมินผลสัมฤทธิ์ และจัดทำรายงานการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด เสนอต่อปลัดกระทรวงและหน่วยงานที่เกี่ยวข้อง (๕)
sectionNo: 6
content: ประสานความร่วมมือกับรัฐวิสาหกิจหรือองค์การมหาชนที่อยู่ในกำกับดูแลของรัฐมนตรีเกี่ยวกับข้อมูลการจัดทำและการดำเนินงานตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรม รวมทั้งการดำเนินการตามกฎหมายว่าด้วยมาตรฐานทางจริยธรรมและประมวลจริยธรรม
sectionNo: 6
content: ตลอดจนการประเมินผลสัมฤทธิ์ของหน่วยงานดังกล่าว เพื่อเสนอความเห็นหรือข้อเสนอแนะต่อปลัดกระทรวงในการจัดทำรายงานต่อรัฐมนตรีในฐานะผู้กำกับดูแลรัฐวิสาหกิจหรือองค์การมหาชนดังกล่าวต่อไป (๖) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ปลัดกระทรวงมอบหมาย
sectionNo: 7
content: ข้อ ๗ กองกลาง มีหน้าที่และอำนาจเกี่ยวกับการปฏิบัติราชการทั่วไปของสำนักงานปลัดกระทรวงและราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) ปฏิบัติงานสารบรรณของสำนักงานปลัดกระทรวงและกระทรวง (๒)
sectionNo: 7
content: ดำเนินการเกี่ยวกับงานช่วยอำนวยการและงานเลขานุการของสำนักงานปลัดกระทรวง (๓) ประชาสัมพันธ์และเผยแพร่กิจกรรมของหน่วยงานในสังกัดกระทรวง (๔) ประสานราชการกับหน่วยงานทั้งภายในและภายนอกกระทรวง (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 8
content: ข้อ ๘ กองกฎหมาย มีหน้าที่และอำนาจ ดังต่อไปนี้ (๑) ดำเนินการเกี่ยวกับงานด้านกฎหมาย กฎ ระเบียบ ประกาศ และคำสั่งที่เกี่ยวข้องกับหน้าที่และอำนาจของกระทรวง (๒) ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครอง และงานคดีอื่นที่อยู่ในหน้าที่และอำนาจของกระทรวง (๓)
sectionNo: 8
content: ให้คำปรึกษาและเสนอแนะเกี่ยวกับการดำเนินงานตามกฎหมาย กฎ ระเบียบ ประกาศ และคำสั่งที่อยู่ในหน้าที่และอำนาจของกระทรวง (๔) ดำเนินการเกี่ยวกับการพัฒนาปรับปรุงกฎหมายที่อยู่ในหน้าที่และอำนาจของกระทรวงรวมทั้งติดตามและประเมินผลการบังคับใช้กฎหมาย (๕)
sectionNo: 8
content: ดำเนินการเกี่ยวกับการขึ้นทะเบียนนักจิตวิทยาและนักสังคมสงเคราะห์ ตามประมวลกฎหมายวิธีพิจารณาความอาญา (๖) ดำเนินการเกี่ยวกับงานห้องสมุดของกระทรวง (๗) รวบรวมข้อมูลเกี่ยวกับกฎหมายต่างประเทศและกฎหมายระหว่างประเทศที่เกี่ยวข้องกับการดำเนินการของกระทรวง (๘)
sectionNo: 8
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 9
content: ข้อ ๙ กองการต่างประเทศ มีหน้าที่และอำนาจ ดังต่อไปนี้ (๑) ดำเนินการเกี่ยวกับงานวิเทศสัมพันธ์และการจัดแปลหนังสือ เอกสาร รายงานการวิจัยกฎหมายต่างประเทศ สนธิสัญญา และความตกลงต่าง ๆ เพื่อประโยชน์ในกิจการยุติธรรม (๒)
sectionNo: 9
content: จัดทำข้อเสนอแนะเชิงนโยบายเกี่ยวกับความร่วมมือระหว่างประเทศและการดำเนินการตามกรอบความร่วมมือระหว่างประเทศ ความตกลง พันธกรณี และอนุสัญญาที่เกี่ยวข้องด้านการยุติธรรม (๓) ประสานและแลกเปลี่ยนความร่วมมือและความช่วยเหลือด้านการยุติธรรมกับองค์การหรือหน่วยงานต่างประเทศ (๔) ดำเนินการเกี่ยวกับการลาศึกษา
sectionNo: 9
content: การฝึกอบรม การดูงาน และการประชุมในต่างประเทศ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 10
content: ข้อ ๑๐ กองบริหารการคลัง มีหน้าที่และอำนาจ ดังต่อไปนี้ (๑) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่และยานพาหนะของสำนักงานปลัดกระทรวง และที่อยู่ในหน้าที่และอำนาจของกระทรวง (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 11
content: ข้อ ๑๑ กองบริหารทรัพยากรบุคคล มีหน้าที่และอำนาจ ดังต่อไปนี้ (๑) จัดทำยุทธศาสตร์และแผนการบริหารทรัพยากรบุคคลของสำนักงานปลัดกระทรวงและกระทรวง (๒) ดำเนินการเกี่ยวกับการบริหารทรัพยากรบุคคลของสำนักงานปลัดกระทรวง และที่อยู่ในหน้าที่และอำนาจของกระทรวง รวมทั้งงานสวัสดิการ
sectionNo: 11
content: ยกเว้นงานพัฒนาบุคลากรของสำนักงานปลัดกระทรวงและกระทรวง (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 12
content: ข้อ ๑๒ กองพัฒนานวัตกรรมการยุติธรรม มีหน้าที่และอำนาจ ดังต่อไปนี้ (๑) ศึกษาและพัฒนาเกี่ยวกับแนวทาง รูปแบบ และวิธีการในการปฏิบัติต่อผู้ต้องขังในเรือนจำและมาตรการที่มิใช่การคุมขังสำหรับผู้กระทำผิด รวมทั้งการคืนคนดีสู่สังคม โดยการสร้างต้นแบบและการปฏิบัติที่ดี (๒) ให้คำปรึกษา เสนอแนะ ส่งเสริม สนับสนุน
sectionNo: 12
content: และเป็นศูนย์กลางในการประสานงานของกระทรวงกับหน่วยงานที่เกี่ยวข้องทั้งภายในและภายนอกกระทรวงเกี่ยวกับการปฏิบัติต่อผู้ต้องขังในเรือนจำและมาตรการที่มิใช่การคุมขังสำหรับผู้กระทำผิด รวมทั้งการคืนคนดีสู่สังคม (๓) ถ่ายทอดองค์ความรู้ เผยแพร่
sectionNo: 12
content: และประชาสัมพันธ์เกี่ยวกับต้นแบบและแนวปฏิบัติที่ดีในการปฏิบัติต่อผู้ต้องขังในเรือนจำและมาตรการที่มิใช่การคุมขังสำหรับผู้กระทำผิด รวมทั้งการคืนคนดีสู่สังคมไปสู่การปฏิบัติที่ยั่งยืน (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 13
content: ข้อ ๑๓ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) เสนอแนะและจัดทำนโยบายของกระทรวงให้สอดคล้องกับแผนพัฒนาเศรษฐกิจและสังคมแห่งชาติ นโยบายของรัฐบาล และนโยบายของรัฐมนตรี จัดทำแผนแม่บท ประสานแผนปฏิบัติการ และเสนอแนะนโยบายในการตั้งและจัดสรรงบประมาณประจำปี
sectionNo: 13
content: รวมทั้งติดตามและประเมินผลการปฏิบัติงานของหน่วยงานในสังกัดกระทรวง (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 14
content: ข้อ ๑๔ กองออกแบบและก่อสร้าง มีหน้าที่และอำนาจ ดังต่อไปนี้ (๑) ดำเนินการเกี่ยวกับงานสำรวจ ออกแบบก่อสร้าง และซ่อมบำรุงอาคารที่ทำการและอาคารอื่นของหน่วยงานในสังกัดกระทรวง รวมทั้งเรือนจำ ทัณฑสถาน สถานกักกัน และสถานกักขัง (๒)
sectionNo: 14
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 15
content: ข้อ ๑๕ ศูนย์เทคโนโลยีสารสนเทศและการสื่อสาร มีหน้าที่และอำนาจ ดังต่อไปนี้ (๑) ศึกษา วิเคราะห์ เสนอแนะนโยบาย และจัดทำแผนแม่บทเทคโนโลยีสารสนเทศและการสื่อสารของกระทรวง (๒) ศึกษา พัฒนา ออกแบบ และจัดวางระบบฐานข้อมูลและระบบการเชื่อมโยงเครือข่ายการสื่อสารข้อมูลภายในหน่วยงานและระหว่างหน่วยงาน (๓)
sectionNo: 15
content: เป็นศูนย์กลางบริหารจัดการข้อมูลสารสนเทศเพื่อการบริหารกระบวนการยุติธรรมของกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 16
content: ข้อ ๑๖ สถาบันพัฒนาบุคลากรกระทรวงยุติธรรม มีหน้าที่และอำนาจ ดังต่อไปนี้ (๑) ดำเนินการเกี่ยวกับการจัดฝึกอบรมและพัฒนาข้าราชการระดับกลาง และระดับสูงของกระทรวง รวมทั้งผู้ปฏิบัติงานของหน่วยงานในสังกัดกระทรวง และพัฒนาบุคลากรของสำนักงานปลัดกระทรวง (๒)
sectionNo: 16
content: จัดทำยุทธศาสตร์และแผนการพัฒนาบุคลากรของสำนักงานปลัดกระทรวง และกระทรวง รวมทั้งเสนอแนะนโยบายการพัฒนาบุคลากรของส่วนราชการในสังกัดกระทรวง (๓) ประสานความร่วมมือและแลกเปลี่ยนข้อมูลข่าวสาร รวมทั้งบุคลากรและวัสดุอุปกรณ์ระหว่างหน่วยงานต่าง ๆ ทั้งภาครัฐและภาคเอกชน
sectionNo: 16
content: ทั้งภายในประเทศและต่างประเทศเพื่อการพัฒนาบุคลากรของกระทรวง (๔) ศึกษา วิเคราะห์ และวิจัยเพื่อพัฒนาหลักสูตรการพัฒนาบุคลากร รวมทั้งติดตามและประเมินผลการฝึกอบรมและพัฒนาบุคลากร (๕) ดำเนินการเผยแพร่เอกสารทางวิชาการ และให้บริการสื่อการฝึกอบรมของกระทรวง (๖)
sectionNo: 16
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 17
content: ข้อ ๑๗ สำนักงานกองทุนยุติธรรม มีหน้าที่และอำนาจ ดังต่อไปนี้ (๑) ทำหน้าที่เกี่ยวกับงานธุรการให้กับกองทุนยุติธรรม คณะกรรมการกองทุนยุติธรรมและคณะอนุกรรมการ คณะทำงาน หรือบุคคลที่คณะกรรมการกองทุนยุติธรรมแต่งตั้งตามกฎหมายว่าด้วยกองทุนยุติธรรม (๒) เสนอแนะนโยบาย แผนงาน
sectionNo: 17
content: และแนวทางในการดำเนินงานของกองทุนยุติธรรม (๓) พัฒนาระบบ รูปแบบ วิธีการ และการบริการของกองทุนยุติธรรม เพื่อสนับสนุนการดำเนินงานของกองทุนยุติธรรม (๔) รับคำขอรับความช่วยเหลือตามกฎหมายว่าด้วยกองทุนยุติธรรมและเสนอความเห็นประกอบคำขอเพื่อเสนอให้คณะอนุกรรมการที่เกี่ยวข้องพิจารณา (๕) เสนอแนะหลักเกณฑ์ วิธีการ
sectionNo: 17
content: และเงื่อนไขเกี่ยวกับการขอรับความช่วยเหลือจากกองทุนยุติธรรมต่อคณะกรรมการกองทุนยุติธรรม (๖) รับเงิน จ่ายเงิน และเก็บรักษาเงินของกองทุนยุติธรรมตามระเบียบที่คณะกรรมการกองทุนยุติธรรมกำหนดโดยความเห็นชอบของกระทรวงการคลัง (๗) ดำเนินการเกี่ยวกับงานนิติกรรมและสัญญา
sectionNo: 17
content: และงานพัฒนากฎหมายที่อยู่ในความรับผิดชอบของสำนักงานกองทุนยุติธรรม (๘) ให้คำปรึกษาและวินิจฉัยปัญหาข้อกฎหมายเกี่ยวกับกฎหมายที่อยู่ในความรับผิดชอบของสำนักงานกองทุนยุติธรรม (๙) ติดตาม ตรวจสอบ และประเมินผลการดำเนินงานของกองทุนยุติธรรมเพื่อจัดทำรายงานเสนอต่อคณะกรรมการกองทุนยุติธรรม (๑๐) เก็บ รวบรวม
sectionNo: 17
content: วิเคราะห์ และวิจัยข้อมูลเกี่ยวกับการสนับสนุนการดำเนินงานของกองทุนยุติธรรม (๑๑) จัดทำรายงานประจำปีของกองทุนยุติธรรมเพื่อเสนอต่อคณะกรรมการกองทุนยุติธรรมพิจารณาให้ความเห็นชอบก่อนเสนอคณะรัฐมนตรี (๑๒) ปฏิบัติงานร่วมกับหรือสนับสนุนการปฏิบัติงานกับหน่วยงานอื่นที่เกี่ยวข้องหรือที่ได้รับมอบหมาย
sectionNo: 18
content: ข้อ ๑๘ สำนักงานยุติธรรมจังหวัด ๑ - ๑๘ มีหน้าที่และอำนาจ ดังต่อไปนี้ (๑) จัดทำแผนปฏิบัติราชการของกระทรวงยุติธรรมในระดับจังหวัด ให้สอดคล้องกับแผนพัฒนาจังหวัด แผนพัฒนากลุ่มจังหวัด แผนปฏิบัติราชการประจำปีของจังหวัด และแผนปฏิบัติราชการประจำปีของกลุ่มจังหวัด
sectionNo: 18
content: รวมทั้งคำของบประมาณจังหวัดและงบประมาณกลุ่มจังหวัด (๒) พัฒนาและส่งเสริมการมีส่วนร่วมของประชาชนในภารกิจของกระทรวงยุติธรรม ศูนย์ยุติธรรมชุมชน และเครือข่ายกระทรวงยุติธรรม (๓) ดำเนินงานกองทุนยุติธรรม และงานช่วยเหลือประชาชนที่ตกเป็นเหยื่ออาชญากรรม
sectionNo: 18
content: รวมทั้งจำเลยที่ถูกดำเนินคดีอาญาโดยมิได้เป็นผู้กระทำความผิดตามกฎหมายว่าด้วยค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ในระดับจังหวัด เพื่อให้เกิดการอำนวยความยุติธรรมและลดความเหลื่อมล้ำในการเข้าถึงความยุติธรรมของประชาชน (๔)
sectionNo: 18
content: ดำเนินงานเกี่ยวกับงานเลขานุการคณะกรรมการพัฒนาการบริหารงานยุติธรรมระดับจังหวัดและคณะอนุกรรมการที่คณะกรรมการดังกล่าวแต่งตั้ง (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
content: ให้ไว้ ณ วันที่ ๙ กรกฎาคม พ.ศ. ๒๕๖๑ พลอากาศเอก ประจิน จั่นตอง รัฐมนตรีว่าการกระทรวงยุติธรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและหน้าที่และอำนาจของสำนักงานปลัดกระทรวง กระทรวงยุติธรรม เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
content: อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้
sectionName: ชื่อกฎหมาย ฉบับที่ 2
content: กฎกระทรวงแบ่งส่วนราชการสำนักงานปลัดกระทรวง กระทรวงยุติธรรม (ฉบับที่ ๒) พ.ศ. ๒๕๖๒
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงแบ่งส่วนราชการสำนักงานปลัดกระทรวง กระทรวงยุติธรรม พ.ศ. ๒๕๖๑ โดยจัดตั้งสำนักงานยุติธรรมจังหวัด ๑ - ๑๘ เป็นส่วนราชการภายในสำนักงานปลัดกระทรวงยุติธรรม
content: ทำหน้าที่ประสานการบริหารราชการและปฏิบัติงานที่อยู่ในหน้าที่และอำนาจของกระทรวงยุติธรรมในส่วนกลางและส่วนภูมิภาค เพื่ออำนวยความยุติธรรมแก่ประชาชนในระดับภูมิภาคหรือระดับพื้นที่จังหวัด จึงจำเป็นต้องออกกฎกระทรวงนี้
sectionName: ชื่อกฎหมาย ฉบับที่ 3
content: กฎกระทรวงแบ่งส่วนราชการสำนักงานปลัดกระทรวง กระทรวงยุติธรรม (ฉบับที่ ๓) พ.ศ. ๒๕๖๗
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหน้าที่และอำนาจของศูนย์ปฏิบัติการต่อต้านการทุจริตในสำนักงานปลัดกระทรวง กระทรวงยุติธรรม ให้มีหน้าที่และอำนาจบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
content: และการส่งเสริมคุณธรรมและจริยธรรมในส่วนราชการ อันจะเป็นการเสริมสร้างความโปร่งใสในการปฏิบัติราชการ จึงจำเป็นต้องออกกฎกระทรวงนี้